संवाद सहयोगी, दधोल : भारत के प्रधानमंत्री के मन की बात कार्यक्रम के अंतर्गत महिला एवं बाल विकास मंत्रालय भारत प्रोजेक्ट घुमारवीं की आंगनवाड़ी कार्यकर्ताओं ने प्रधानमंत्री मोदी से पड़यालग पंचायत के अंतर्गत पड्यालग चौक पर संवाद में भाग लिया। कार्यक्रम में प्रधानमंत्री ने आंगनबाड़ी कार्यकर्ताओं, आशावर्कर से वीडियो काफ्रे¨सग से सीधा संवाद किया। इसके बाद आंगनबाड़ी कार्यकर्ताओं ने अपने बाल विकास परियोजना अधिकारी घुमारवीं कौशल्या बंसल व पर्यवेक्षक अधिकारियों की अगुवाई में पड्यालग में जागरूकता रैली निकाली। इसमें पर्यवेक्षक सुनील शर्मा, महेंद्र शर्मा, विक्रांत शर्मा, विनोद कुमारी सहित घुमारवीं प्रोजेक्ट की सभी आंगनबाड़ी कार्यकर्ताओं ने भाग लिया।